**הגדרת סוגי משתמש**

המערכת לניטור תפוסת חניון תשמש את השחקנים הבאים:

בעל החניון – בעל החניון הינו שחקן ראשי ובעל עניין במערכת. המערכת מייצרת למענו סטטיסטיקות הנוגעות להחלטות היום-יומיות שעליו לקבל בחניון וכן החלטות תקופתיות שיעזרו לו בניהול חכם ויעיל יותר של החניון.   
דוגמאות לסטטיסטיקות שתעמודנה לרשותו של בעל החניון:  
1. מציאת איזורי חניה עמוסים יותר ופחות במסגרת זמן משתנה – לדוגמה, כאשר בעל החניון מעוניין לדעת אילו איזורים עליו לתחזק יותר בתוך החניון הוא יוכל לדעת אילו איזורים היו יותר בשימוש ברבעון האחרון וכך להפנות יותר משאבים אל איזורים אילו שבאופן טבעי בעלי בלאי גבוה יותר.  
2. מציאת זמני השימוש של חניה מסוימת  
3. מציאה של חניות הנמצאות בשימוש גבוה (בניגוד לאזורים שלמים הנמצאים בשימוש גבוה) – זאת על מנת לשקול להקצות אותן כחניות לנכים, שכן, הן כנראה חניות שמהן יהיה קל יותר לנכה להתנהל בחניון.  
4. התפלגות השימוש בחניון ברזולוציה של רבעונים – על מנת לקבל מושג באשר לפעולת החניון לאורך שנה קלנדרית.  
5. זמני חניה ממוצעים של מכונית בחניון.

מפעיל החניון – מפעיל החניון הינו שחקן ראשי במערכת. המערכת מפותחת בשבילו ומתאימה את עצמה לצרכיו. היא תציג לו את הנתונים על המצב הנוכחי של החניון וכן סטטיסטיקות על פי דרישתו.  
דוגמאות לנתונים שיעמדו לרשותו של מפעיל החניון:  
1. מספר החניות בחניון.  
2. מספר החניות התפוסות בחניון.  
3. מספר החניות הפנויות בחניון. ניתן גם להציג את מיקומן של חניות פנויות/תפוסות אלה לעיניו מפעיל החניון אך כיוון שתוצר הפרויקט אינו עובד על חניון אמיתי (אלא דגם קטן של חניון לא פעיל) ניאלץ לוותר על כך. במעבר לפרויקט על חניון אמיתי (אם וכאשר) אפשרות זו תהיה קיימת.  
4. כאשר החניון מלא, יוצג למפעיל הזמן המשוער שייקח לחניה כלשהי בחניון להתפנות.  
5. למפעיל החניון תהיה גם גישה לסטטיסטיקות המדוברות לעיל.

נהג – נהג המגיע אל החניון הינו בעל עניין במערכת. המערכת חוזה בתוך כמה זמן תתפנה חניה כאשר החניון מלא. משום כך, כאשר נהג בא להחנות את רכבו בחניון כאשר הוא מלא, המערכת תספק לו את ידע באשר לכמה זמן הוא יצטרך לחכות עד שתתפנה חניה בחניון.

\*מתוך מגבלות התקציב המערכת לא באמת תשקף לנהג מידע זה אלא למפעיל החניון.